Document ID: 31991R1628

NEUVOSTON ASETUS (ETY) N:o 1628/91,
annettu 13 päivänä kesäkuuta 1991,
naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksen (ETY) N:o 805/68(4)6 artiklalla, sellaisena kuin se on viimeksi muutettuna asetuksella (ETY) N:o 3577/90(5), otettiin käyttöön interventio-ostojärjestelmä varmistamaan naudanlihan markkinoiden tasapainoa ja tukemaan sen hintoja; lisäksi tavallisessa vapaaehtoisessa järjestelmässä ostot on rajoitettu 235 000 tonnin enimmäismäärään vuodessa, mainitun artiklan 5 kohdalla otettiin käyttöön pakollinen järjestelmä ostoista, niin sanottu turvaverkko, jossa ei ole mitään enimmäismäärää ja jota käytetään tietyissä poikkeuksellisissa markkinaolosuhteissa,
on osoittautunut, että tämän järjestelmän tavoitteita ei ole saavutettu erityisesti sen vuoksi, että tavallisen järjestelmän enimmäismäärän ohittaen turvaverkko on tehnyt mahdolliseksi erittäin laajat ostot; lisäksi turvaverkon kiinteä ostohinta on lisännyt näiden ostojen houkuttelevuutta kaupallisen myynnin kustannuksella ilman, että tämä järjestelmä olisi antanut riittäviä takeita intervention yhteydessä maksetun ostohinnan välittymisestä karjankasvattajalle; tämän vuoksi olisi mukautettava interventio-ostojärjestelmää yleisesti ja erityisesti turvaverkkoa,
nykyisessä interventiojärjestelmässä ja erityisesti turvaverkossa vahvistettavien ostohintojen vuoksi on olemassa vaara, että interventio-ostot ainakin osittain korvaavat markkinoille tuotetun lihan kaupan pitämisen; tämän tilanteen auttamiseksi olisi vältettävä interventiohintojen ja markkinoilla todettujen hintojen kohtuuttomia eroja; tässä tarkoituksessa olisi hylättävä tarjoukset, jotka ylittävät määritettävällä lisällä korjatun markkinahinnan,
kynnyksiä olisi lisäksi mukautettava, koska viime aikoina todettu markkinahintojen lasku ja lukuisat hallinnolliset valuuttakurssitarkistukset ovat lisänneet merkittävästi ecuina ilmoitettavan interventiohinnan ja markkinahinnan erotusta, ja
asetuksen (ETY) N:o 805/68 6 a artiklassa on säädetty kyseisen asetuksen 6 artiklan poikkeussäännöistä ajanjaksoksi 6 päivästä huhtikuuta 1987 2 päivään huhtikuuta 1989; niin ollen 6 a artikla ei enää ole sovellettavissa; tämän vuoksi se olisi kumottava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 805/68 6 artikla seuraavasti:
"6 artikla
1 Jos 2 kohdassa säädetyt edellytykset täyttyvät, voidaan päättää, että interventioelimet ostavat yhdessä tai useammassa jäsenvaltiossa tai jäsenvaltion alueella yhteisöstä peräisin olevia CN-koodeihin 0201 10 ja 0201 20 11 0201 20 59 kuuluvia yhteen tai useampaan määritettävään laatuluokkaan, laatuun tai laaturyhmään kuuluvaa tuoretta tai jäähdytettyä lihaa tarjouskilpailussa, joka on avattu markkinoiden kohtuulliseksi tukemiseksi ottaen huomioon teurastusten kausivaihtelut.
2 Jokaisen interventioon kuuluvan laadun tai laaturyhmän tarjouskilpailu voidaan avata 8 kohdassa säädettyä menettelyä noudattaen, kun seuraavat kaksi edellytystä täyttyvät samanaikaisesti kahden toisiaan seuraavan viikon aikana jäsenvaltiossa tai sen osan alueella:
- yhteisön täysikasvuisten nautojen ruhojen luokitteluasteikon mukaan todettu yhteisön markkinoiden keskihinta on 84 prosenttia alempi kuin interventiohinta,
- kyseisen asteikon mukaan todettu markkinoiden keskihinta jäsenvaltioissa, jäsenvaltiossa tai sen alueella on 80 prosenttia alempi kuin interventiohinta.
Interventiohinta vahvistetaan ennen kunkin markkinointivuoden alkua perustamissopimuksen 43 artiklan 2 kohdassa määrättyä menettelyä noudattaen.
3 Tarjouskilpailusta pidättymisestä yhden tai useamman laadun tai laaturyhmän osalta päätetään:
- kun edellä 2 kohdassa tarkoitetut kaksi edellytystä eivät toteudu samanaikaisesti kahden toisiaan seuraavan viikon aikana, ja
- kun interventio-ostot ottaen huomioon 1 artiklassa mainitut perusteet eivät enää ole tarkoituksenmukaisia.
4 Interventiotoimenpiteitä voidaan myös aloittaa, jos kahden toisiaan seuraavan viikon aikana kuohitsemattomien alle kaksivuotiaiden nuorten sonnien tai kuohittujen sonnien yhteisön täysikasvuisten nautojen luokitusasteikon mukaan todettu keskihinta yhteisön markkinoilla on 78 prosenttia alempi kuin interventiohinta, ja
- kun vähintään kolmessa jäsenvaltiossa tai sen osan alueella, joiden kuohitsemattomien alle kaksivuotiaiden nuorten sonnien tai kuohittujen sonnien tuotanto on vähintään 60 prosenttia koko yhteisön tuotannosta, näiden luokkien kyseisten luokitteluasteikon mukaan todettu hinta on 75 prosenttia alempi kuin interventiohinta; tässä tapauksessa kyseisten luokkien interventio-ostoihin voidaan ryhtyä jäsenvaltioissa tai jäsenvaltion osien alueilla, joissa hintataso alittaa tämän rajan, tai
- kun kuohitsemattomien alle kaksivuotiaiden nuorten sonnien tai kuohittujen sonnien yhteisön täysikasvuisten nautojen ruhojen luokitusasteikon mukaan todettu keskihinta yhteisön markkinoilla on 72 prosenttia interventiohintaa alempi; tässä tapauksessa ryhdytään ostoihin niiden luokkien osalta, joiden hintataso jäsenvaltioissa, jäsenvaltiossa tai jäsenvaltion osan alueella alittaa tämän rajan.
Rajoittamatta 6 kohdan soveltamista näissä ostoissa hyväksytään kaikki myyntitarjoukset.
5 Neuvosto voi poikkeuksellisissa tilanteissa ja/tai markkinoiden järkkyessä vakavasti päättää määräenemmistöllä komission ehdotuksesta kiireellisistä interventiotoimenpiteistä, jotka poikkeavat 4 kohdassa määritellyistä säännöistä. Näitä toimenpiteitä voidaan soveltaa vain sinä markkinointivuonna, jona ne on päätetty.
6 Edellä 1 ja 4 kohdassa tarkoitetussa ostojärjestelmässä voidaan hyväksyä ainoastaan enintään jäsenvaltion tai sen alueen markkinoilla todetulla puolueettomilla perusteilla määritettävällä lisällä korotetulla keskihinnalla tehdyt tarjoukset.
7 Jokaisen interventioon kuuluvan laadun tai laaturyhmän ostohinta ja interventioon hyväksytty määrä määritetään tarjouskilpailussa, erityisissä olosuhteissa jäsenvaltio tai jäsenvaltion osan alueet voivat vahvistaa hinnat ja määrät suhteessa markkinoilla todettuihin keskihintoihin. Tarjouskilpailun on taattava kaikille asianosaisille yhtäläinen mahdollisuus osallistua siihen. Sopimusehdot, joiden perusteella tarjouskilpailu avataan, on määritettävä ottaen tarpeellisessa määrin huomioon kaupan rakenteet.
8 Jäljempänä 27 artiklassa säädettyä menettelyä noudattaen:
- määritetään interventiokelpoisten tuotteiden luokat, laadut ja laaturyhmät,
- päätetään tarjouskilpailun avaamisesta ja avaamisesta uudelleen sekä tarjouskilpailusta pidättymisestä 3 kohdan viimeisessä luetelmakohdassa tarkoitetussa tapauksessa,
- vahvistetaan ostohinnat sekä interventioon hyväksytyt määrät,
- määritetään 6 kohdassa tarkoitetun lisän suuruus,
- annetaan yksityiskohtaiset säännöt tämän artiklan soveltamisesta, ja erityisesti säännöt, joiden tarkoituksena on ehkäistä markkinahintojen laskukierre,
- annetaan tarvittaessa tämän järjestelmän soveltamisessa tarpeelliset siirtymäkauden määräykset.
Komissio päättää:
- edellä 4 kohdassa tarkoitettuihin ostoihin ryhtymisestä ja niistä pidättymisestä, jos jokin kyseisessä kohdassa säädetty edellytys ei enää täyty,
- ostoista pidättymisestä 3 kohdan ensimmäisen luetelmakohdan perusteella."
2 artikla
Kumotaan asetuksen (ETY) N:o 805/68 6 a artikla.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 17 päivästä kesäkuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 13 päivänä kesäkuuta 1991.

Labels: 3
17